На основу члана 20. Закона о локалној самоуправи ( ''Службени лист РС бр, 129/2007...111/2021) и члана 40. Статута општине Чајетина ( ''Службени лист општине Чајетина'' ,број 2/2019 ) на седници Скупштине општине Чајетина , одржаној дана 21. априла 2022.године, донела је

**ОДЛУКУ О ИЗМЕНИ ОДЛУКЕ О БЕЗБЕДНОСТИ САОБРАЋАЈА НА ТЕРИТОРИЈИ ОПШТИНЕ ЧАЈЕТИНА**

**Члан 1.**

У Одлуци о безбедности саобраћаја на територији општине Чајетина ( ''Општински службени гласник '' , бр 11/2003 и 3/2006 и ''Службени лист општине Чајетина '', бр 6/ 2014 и 3/2019 ) чланови 9. и 10.мењају се и гласе :

**Члан 9.**

''Забрањује се улазак свих врста возила ( камиони , путничка возила, мотоцикли, бицикли са мотором ) у Тржни центар у насељу Златибор и на простор Краљевог трга ( простор одређен Планом детаљне регулације ) ради допремања робе и објеката у овом центру осим у случајевима предвиђеним у члану 10. ове одлуке.

Изузетно од става 1. овог члана одобрење за улазак на овај простор моторним возилима може се одобрити решењем Општинске управе.

**Члан 10.**

''Снабдевање објеката у Тржном центру и Краљевом тргу дозвољава се у периоду од 06,00 - 09,00 часова и од 22,00 – 24,00 часова сваког дана и то:

-правцем из улице преко пута хотела ''Галенс'' до угоститељског објекта '' Гозба'';

-правцем из улице Миладина Пећинара поред спортске радње ''Планета'' до посластичарнице ''Слатко срце'' и

-са улице преко пута хотела ''Галенс'' , па до испод кафића '' Краљев трг''.''

**Члан 2.**

Ова одлука ступа на снагу даном доношења , а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-24/2022 -01 од 21.априла 2022.године**

**ПРЕДСЕДНИК**

**Скупштине општине**

*Арсен Ђурић*